लूटे गए 8 जोड़ टॉप्स, 7 जोड़ झुमकी व दो बाइक जब्त
मनावर | भानपुरा में सोमवार को मनावर के सराफा व्यापारी प्रदीप सोनी से हुई लूट के मामले में पुलिस को मंगलवार को कामयाबी मिली। सर्चिंग में आठ जोड़े टॉप्स, सात जोड़ झुमकी, दो बाइक, बहीखाता और इलेक्ट्रॉनिक तौलकांटा मिला। इसकी पुष्टि टीआई आरएस बघेल ने की। गौरतलब है सोमवार को अज्ञात बदमाश सोनी को फालिया व पत्थर मारकर सोने, चंादी के आभूषण तथा नकदी ले भागे थे। घटना सोमवार शाम 6.30 बजे हुई थी। सोनी पेटी व झोले में सामान भरकर अपनी पिकअप के समीप पहुंचे, तभी तीन अज्ञात बदमाशों ने सफेद झोला छीना। इसमें 10 किलो के लगभग चांदी, 300 ग्राम सोना तथा 1 लाख रुपए होना बताए थे। बदमाशों ने सोनी पर पत्थर व फालिये से वार किए थे। तीनों अज्ञात बदमाश बाइक पर सामान लेकर फरार हो गए थे।
bho_Deva hin_Deva